Tesla øger rækkevidden på Model 3 i Europa med nyt LG-batteri

Tesla har opdateret Model 3 i Europa, efter at den kinesiskbyggede version for nylig fik nye battericeller fra LG Energy. Resultatet er en mærkbar forbedring af rækkevidden, hvor Long Range RWD nu kan klare op til 750 kilometer på en opladning ifølge WLTP-standarden. Også de øvrige varianter får en opgradering: Long Range AWD er hævet til 660 kilometer, mens Performance-modellen når 571 kilometer.

Forbedringen kommer fra LG’s nye 5M-celle, der giver højere energitæthed uden at kræve store ændringer i selve batteripakken. Ifølge Tesla er netop det en af fordelene ved elbiler, hvor nye batterigenerationer kan implementeres forholdsvis hurtigt, når leverandøren introducerer en bedre løsning.

Små, men vigtige ændringer på Model 3

Ud over batteriet introducerer Tesla også nogle fysiske ændringer i Model 3. Blandt andet er en frontkamera i kofangeren blevet tilføjet, og blinkstilkene, som blev fjernet ved den store opdatering i 2024, vender nu tilbage efter kritik fra brugere.

Med den øgede rækkevidde står Tesla stærkere på det europæiske marked, hvor konkurrenterne fra især Kina presser hårdt på. De 750 kilometer i Long Range-udgaven placerer Model 3 i toppen blandt de elbiler, der er tilgængelige i Europa netop nu, selv om tallet i praksis naturligvis vil variere afhængigt af kørselsmønster og temperatur. Og sammenholder man det med prisen på 339.990 kr. er det hos Tesla, du lige nu får flest kilometers rækkevidde pr. krone.

Skulle du få lyst, kan du investere i en Model 3 med længere rækkevidde her.

Tesla øger rækkevidden på Model 3 i Europa med nyt LG-batteri