Tesla Model 3 “giver mest fornøjelse” viser ny undersøgelse

Det går fint for Tesla for tiden. For andet kvartal i træk laver firmaet penge og Model 3 topper flere lister i USA – blandt andet er det den mest solgte elbil, den mest solgte bil overhovedet i den dyre klasse og nu får den endnu en fjer i hatten: Consumer Reports har undersøgt hvilke biler “giver ejeren mest fornøjelse” – og her vinder Model 3 også.

Slog Porsche 911

Model 3 har faktisk snuppet toppen af listen fra en af de mest elskede biler overhovedet: Porsches 911. Og det var også en tilfreds Elon Musk, der udtalte sig om Model 3’s popularitet da han ved Teslas fremlæggelse af regnskabet sagde:

“Brugernes tilfredshed med Model 3 er utrolig og jeg tror det måske er den højeste tilfredshed med nogen bil i hele verden lige nu. Og det kan du også se på at der stort set ikke er nogen brugte Model 3 til salg.”

Model 3 er lige nu en af de biler i USA der holder gensalgsværdien bedst – især fordi der næsten ikke er nogen til salg.

Her er listen over de 10 biler med størst kundetilfredshed i USA:

Tesla Model 3

Porsche 911

Genesis G90

Chevrolet Corvette

Tesla Model S

Toyota Avalon

Kia Stinger

Chevrolet Bolt

Toyota Prius

Dodge Challenger

På vej til Danmark

Tesla Model 3 er for tiden på vej til Europa i stor stil – og de første biler leveres for tiden – også til danske købere. I løbet af de næste måneder vil mange hundrede Model 3’er ramme de danske veje – og iNPUT tester Model 3 så snart det er muligt. Følg os på Facebook – så får du nyheder og anmeldelser af elektriske biler og teknologi.

Tesla Model 3 “giver mest fornøjelse” viser ny undersøgelse